CELEX: 62017CA0487
Language: fi
Date: 2019-03-28 00:00:00
Title: yhdistetyt asiat C-487/17–C-489/17: Unionin tuomioistuimen tuomio (kymmenes jaosto) 28.3.2019 (ennakkoratkaisupyynnöt, jotka on esittänyt Corte suprema di cassazione — Italia) — Rikosoikeudenkäynnit, joissa vastaajina ovat Alfonso Verlezza ym. (Ennakkoratkaisupyyntö — Ympäristö — Direktiivi 2008/98/EY ja päätös 2000/532/EY — Jätteet — Luokittelu vaaralliseksi jätteeksi — Jäte, jolle voidaan antaa sekä vaarallisuutta että vaarattomuutta osoittava jätekoodi)

3.6.2019   
            
            
               FI
            
            
               Euroopan unionin virallinen lehti
            
            
               C 187/17
            
         
      Unionin tuomioistuimen tuomio (kymmenes jaosto) 28.3.2019 (ennakkoratkaisupyynnöt, jotka on esittänyt Corte suprema di cassazione — Italia) — Rikosoikeudenkäynnit, joissa vastaajina ovat Alfonso Verlezza ym.
      (yhdistetyt asiat C-487/17–C-489/17) (1)
      
      (Ennakkoratkaisupyyntö - Ympäristö - Direktiivi 2008/98/EY ja päätös 2000/532/EY - Jätteet - Luokittelu vaaralliseksi jätteeksi - Jäte, jolle voidaan antaa sekä vaarallisuutta että vaarattomuutta osoittava jätekoodi)
      (2019/C 187/19)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Rikosoikeudenkäynnin asianosaiset pääasiassa
      
      Alfonso Verlezza, Riccardo Traversa, Irene Cocco, Francesco Rando, Carmelina Scaglione, Francesco Rizzi, Antonio Giuliano, Enrico Giuliano, Refecta Srl, E. Giovi Srl, Vetreco Srl ja SE.IN Srl (C-487/17), sekä Carmelina Scaglione (C-488/17) ja MAD Srl (C-489/17)
      
         Muut osapuolet: Procuratore della Repubblica presso il Tribunale di Roma ja Procuratore generale della Repubblica presso la Corte suprema di cassazione
      
         Tuomiolauselma
      
      
                  1)
               
               
                  Jätteistä ja tiettyjen direktiivien kumoamisesta 19.11.2008 annetun Euroopan parlamentin ja neuvoston direktiivin 2008/98/EY, sellaisena kuin se on muutettuna 18.12.2014 annetulla komission asetuksella (EU) N:o 1357/2014, liitettä III sekä jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3.5.2000 tehdyn komission päätöksen 2000/532/EY, sellaisena kuin se on muutettuna 18.12.2014 annetulla komission päätöksellä 2014/955/EU, liitettä on tulkittava siten, että sellaisen jätteen, jolle on mahdollista antaa sekä vaarallisuutta että vaarattomuutta osoittava jätekoodi mutta jonka koostumus ei ole alun perin tunnettu, haltijan on tätä luokittelua varten määritettävä jätteen koostumus ja tutkittava sellaiset vaaralliset aineet, joita jätteessä voi perustellusti olettaa olevan, määrittääkseen sen, onko kyseisellä jätteellä vaarallisia ominaisuuksia, ja haltija voi tätä varten käyttää testimenetelmien vahvistamisesta kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 nojalla 30.5.2008 annetussa komission asetuksessa (EY) N:o 440/2008 säädettyjä näytteenottoja, kemiallisia analyysejä ja testauksia tai mitä tahansa muuta kansainvälisesti tunnustettua näytteenottoa, kemiallista analyysiä tai testausta.
               
            
                  2)
               
               
                  Ennalta varautumisen periaatetta on tulkittava siten, että kun yksittäistapauksen erityisolosuhteet huomioon ottaen mahdollisimman täydellisen riskinarvioinnin jälkeen sellaisen jätteen, jolle on mahdollista antaa sekä vaarallisuutta että vaarattomuutta osoittava jätekoodi, haltijan on käytännössä mahdotonta selvittää, onko jätteessä vaarallisia aineita, tai arvioida kyseisen jätteen vaarallisia ominaisuuksia, tämä jäte on luokiteltava vaaralliseksi jätteeksi.
               
            
         (1)  EUVL C 374, 6.11.2017.